Rikunarita-ORG/Wikinium huggingface dataset:
# Bajonet

'n Bajonet wat gebruik word deur die Amerikaanse Marinierskorps.
'n **Bajonet** (*geweerdolk*) is 'n mes- of dolkvormige gevegsswapen wat ontwerp is om op of oor die loop van 'n geweer of ander vuurwapen gemonteer te word, wat dit in staat stel om as 'n spiesagtige wapen gebruik te word.

## Geskiedenis

In die middel van die sewentiende eeu was daar gereeld konflik in Frankryk. In die tyd het die burgers van die suidelike Franse stad Bayonne hul dolke oor die loop van hul muskette (Frans: mousquet, Duits: muskete) gemonteer om 'n soort lans te maak.

Die voordeel van so 'n veeldoelige wapen het gou duidelik geblyk. Vroeë muskette het nie so 'n hoë tempo van vuur gehad as moderne wapens nie (ongeveer een skoot per minuut) en was onbetroubaar. Die bajonette was derhalwe 'n nuttige toevoeging. Die nadeel was natuurlik dat jy nie meer met 'n musket wat 'n mes oor die loop gemonteer gehad het kon skiet nie. As gevolg hiervan is daar gou modelle ontwikkel wat onder (langs) die loop gemonteer is, wat die loop oop gelaat het om te skiet.

In die 18de en 19de eeu is baie met bajonette geëksperimenteer. Bajonette is selfs tydens die Amerikaanse Burgeroorlog aan pistole geheg, maar dit het geblyk nutteloos te wees. Die beroemde Friedrich Wilhelm von Steuben het die nou reeds bekende bajonetoefeninge in 1776 bekendgestel. Die kapmes het mettertyd die funksie van die bajonet as steekwapen oorgeneem.

Selfs in moderne oorlogvoering word bajonette steeds as 'n steekwapen gebruik. Britse troepe het hierdie wapen byvoorbeeld gebruik tydens die Falklandoorlog en die Irakese oorlog in 2003.

## Sien ook

* Swaard
* Piek
* Lans

## Verwysings

## Eksterne skakels

*

## Notas

|  |  |
| --- | --- |
| Hierdie artikel is in sy geheel of gedeeltelik vanuit die Nederlandse Wikipedia vertaal. |
 |
# Wehrmacht

| Wehrmacht |
| --- |
| Kenteken van die Wehrmacht Kenteken van die Wehrmacht |
| **Gestig** | 1935 |
| **Ontbind** | 1946 |
| **Land** |  Nazi-Duitsland (1935–45)  Geallieerd-besette Duitsland (1945–46) |
| **Organisasie** | Heer Kriegsmarine Luftwaffe |
| **Tipe** | Weermag |
| **Hoofkwartier** | Wünsdorf naby Zossen, Nazi-Duitsland |
| **Aantal lede** | 20 700 000 (totaal wat op enige tydperk gedien het) 2 200 000 (1945) |
| **Kleur** | *Feldgrau* |
| **Veldslae** | Spaanse Burgeroorlog Tweede Wêreldoorlog |
| **Onderskeiding** | *Balkenkreuz* Swastika |

Die **Wehrmacht** (Duits: [ˈveːɐ̯maxt] , letterlik: "Weermag") was die naam van die gewapende magte van Nazi-Duitsland van 1935 tot 1946. Tydens die Tweede Wêreldoorlog het die *Wehrmacht* bestaan uit die Duitse Leër, die mariene (*Kriegsmarine*), die lugmag (*Luftwaffe*), en die *de facto*-*Waffen-SS*.

Voor die opkoms van die Nasionaal-Sosialistiese Duitse Werkersparty (NSDAP) was die term *Wehrmacht* as 'n algemene term gebruik om na die gewapende magte van die nasie te verwys en gebruik as die "tuisverdediging" van die meer algemene *Streitmacht*. Daar sou bv. na die Suid-Afrikaanse Leër verwys word as die *Südafrikanische Wehrmacht*. Artikel 47 van die Weimar Grondwet van 1919 verklaar dat "Der Reichspräsident hat den Oberbefehl über die gesamte Wehrmacht des Reiches" (betekenis: "Die Rykspresident het die opperbevel oor alle gewapende magte in die Ryk"). Ter onderskeiding was die term *Reichswehr* oor die algemeen gebruik om die Duitse Leër te identifiseer.

In 1935 is die *Reichswehr* hernoem na die *Wehrmacht*. Na die Tweede Wêreldoorlog en na die Geallieerde besetting van Duitsland is die *Wehrmacht* ontbind. Na die hermilitarisering van Wes-Duitsland in 1955 was die nuwe leër bekend as die *Bundeswehr*. Oos-Duitsland se leër, formeel gestig in 1956, was bekend as die *Nationale Volksarmee*. Na Oos-Duitsland met Wes-Duitsland herenig is in 1990 het 'n groot deel van die *Volksarmee* se eiendom en sommige van sy personeel aan die *Bundeswehr* behoort.

Dus verwys die term *Wehrmacht* gewoonlik na die Duitse leër tydens die Derde Ryk-era en die Tweede Wêreldoorlog.
# M1 Garand-geweer

Geweer, .30-kaliber, M1 Garand|  M1 Garand met aanknip-ammunisiemagasyne. |
| Tipe | Semi-outomatiese geweer |
| Oorsprong | Verenigde State |
| Diensgeskiedenis |
| In gebruik | 1936–huidig (vir V.S. militêre opleiding en paradewerk) |
| Gebruik deur | Wêreldwyd |
| Oorloë | Tweede Wêreldoorlog Korea-oorlog 1948 Arabies–Israelse oorlog Eerste Indo-Chinese oorlog Suezkrisis Viëtnamoorlog Kambodjaanse burgeroorlog Noord-Ierlandse geskille Verskeie konflikte oor die hele wêreld heen. |
| Produksiegeskiedenis |
| Ontwerper | John Garand |
| Ontwerp | 1932 |
| Vervaardiger | Springfield Armory Winchester Wapens Harrington & Richardson International Harvester Beretta Breda |
| Vervaardig | 1936–1957 |
| Aantal gebou | Ongeveer 6 miljoen |
| Variante | M1C, M1D |
| Spesifikasie |
| Massa | 4,31 tot 5,3 kg (9,5 tot 11,6 pond) |
| Lengte | 1 100 mm (43.5 duim) |
| Looplengte | 609,6 mm (24 duim) |
|

---

 |
| Patroon | \* .30-06 Springfield (7.62x63mm) \* 7.62x51mm NAVO (.308 Winchester) gebruik deur Amerikaanse Vloot |
| Aksie | Gasgedrewe outomatiese herlaai, roterende sluitstuk |
| Trompsnelheid | 853 m/s (2 800 vt/s) |
| Normale vuurafstand | 457 m (500 treë) |
| Voermetode | 8-rondte ingeboude aanknip-ammunisiemagasyn |
| Agtervisier: venstertipe; voorste visier: vleuelbeskermde pos |

Die Amerikaanse Marienekorps se Stildrilspan met M1-gewere
M1-Garand vertoon met 'n aanknip-ammunisiemagasyn by die VS-Leërmuseum te Hawaii
Die **M1 Garand** is 'n .30 kaliber halfoutomatiese geweer wat die VSA se diensgeweer was tydens die Tweede Wêreldoorlog en die Koreaanse Oorlog (dit het ook 'n beperkte diens gelewer tydens die Viëtnamoorlog). Die meeste M1-gewere was uitgereik aan die Amerikaanse Gewapende Magte, hoewel baie honderdduisende ook as buitelandse hulp aan Amerika se bondgenote gelewer is. Die Garand word nog steeds gebruik deur drilpeletons en militêre erewagte. Dit word ook wyd gebruik deur siviele persone vir jag, skyfskiet, en as 'n militêre versamelstuk.

Die M1 het die slotaksie-M1903-Springfield as die standaard-Amerikaanse diensgeweer in die middel van die 1930's vervang, en is self deur die selektiewevuur-M14-geweer in die vroeë 1960's vervang.

Die M1-geweer is genoem na sy ontwerper, John Garand. Dit was die eerste standaarduitgawe semi-outomatiese militêre geweer. Volgens alle verslae het die M1-geweer met lof gedien. Generaal George S. Patton noem dit "die grootste gevegswapen wat ooit uitgedink is".

## Notas

## Verwysings